b'\n_START_ARTICLE_\nL\'Amistat (barri de Val\xc3\xa8ncia)\n_START_SECTION_\nHist\xc3\xb2ria\n_START_PARAGRAPH_\nAquest barri va ser fundat el 1928, fomentat per l\'Asociaci\xc3\xb3n de Empleados y Obreros de los Ferrocarriles de Espa\xc3\xb1a. Per tant va ser des dels seus inicis un barri de treballadors, amb una clara vocaci\xc3\xb3 ferrovi\xc3\xa0ria i tramvi\xc3\xa0ria._NEWLINE_El "Bra\xc3\xa7 d\'Algir\xc3\xb3s" de la s\xc3\xa9quia de Mestalla i el mateix Cam\xc3\xad d\'Algir\xc3\xb3s discorria pel sud del barri, a les proximitats del carrer dels Sants Just i Pastor, mentre que al nord el delimita el passeig de Val\xc3\xa8ncia al Mar i a l\'oest el vell Cam\xc3\xad de Tr\xc3\xa0nsits.\n_START_SECTION_\nTransports\n_START_PARAGRAPH_\nDisposa d\'una estaci\xc3\xb3 de MetroValencia de la l\xc3\xadnia 5: L\'estaci\xc3\xb3 d\'Amistat, a l\'extrem sud-est del barri a l\'encreuament del carrer del Doctor Manuel Candela amb el carrer dels Sants Just i Pastor._NEWLINE_Les l\xc3\xadnies d\'autobusos de l\'EMT de Val\xc3\xa8ncia que donen servei al barri s\xc3\xb3n les l\xc3\xadnies 30, 31, 71, 81 i N1 per l\'avinguda de Blasco Ib\xc3\xa1\xc3\xb1ez, 18, 89, 90, N89 i N90 per l\'avinguda del Cardenal Benlloch, 30 i 40 pel carrer del Doctor Manuel Candela, i 32 pel carrer dels Sants Just i Pastor.'